Panafrikanske farger

**De panafrikanske fargene** viser til to sett farger; noen ganger brukes begrepet om rødt, gult og grønt, andre ganger om rødt, svart og grønt.

Det første fargesettet finner vi igjen på mange afrikanske flagg, og det har sin opprinnelse i Etiopia, hvor også rastafaribevegelsen har hentet fargene sine. Med unntak av en liten periode med italiensk okkupasjon var Etiopia ikke under europeisk kontroll i kolonitiden, og landet ble på grunn av dette beundret av mange afrikanske land som nettopp hadde fått sin uavhengighet. Bruken av fargene i deres eget flagg ble en konsekvens av dette, og den første afrikanske staten som tok fargene i sitt nye flagg var Ghana i 1957. 

Mange afrikanske land fulgte etter, og fargene har også blitt tatt i bruk av mange panafrikanske organisasjoner verden rundt. Også land utenfor Afrika tok fargene i sine flagg for å vise tilhørigheten til Afrika. Et eksempel på dette er Grenada. 

Det andre fargesettet, rødt, svart og grønt, blir av andre sett på som de egentlige panafrikanske fargene på grunn av det fargene symboliserer. Rødt er for det blodet som er spilt i kampen for frihet, svart er for de svarte menneskene og grønt er for naturrikdommen i Afrika. Fargene ble tatt i bruk i 1920 på grunn av mangelen på afrikanske fellessymboler. 

Ikke alle flagg med de panafrikanske fargene representerer en forbindelse med Afrika. Litauens flagg bruker rødt, grønt og gult uten relasjon til Afrika. Det samme gjør Guyana, men selv om en stor del av befolkningen er av afrikansk opprinnelse har altså ikke fargene i flagget noe med dette å gjøre.

## Nåværende flagg med de panafrikanske fargene

De følgende flaggene kombinerer tre eller fire av fargene rød, svart, grønn og gul for å symbolisere den afrikanske tilhørigheten.


Fil:Flag of Angola.svg|Angola
Fil:Flag of Benin.svg|Benin
Fil:Flag of Burkina Faso.svg|Burkina Faso
Fil:Flag of Cameroon.svg|Kamerun
Fil:Flag of the Central African Republic.svg|Den sentralafrikanske republikk
Fil:Flag of Dominica.svg|Dominica
Fil:Flag of Ethiopia.svg|Etiopia
Fil:Flag of Ghana.svg|Ghana
Fil:Flag of Grenada.svg|Grenada
Fil:Flag of Guinea.svg|Guinea
Fil:Flag of Guinea-Bissau.svg|Guinea-Bissau
Fil:Flag of Guyana.svg|Guyana
Fil:Flag of Jamaica.svg|Jamaica
Fil:Flag of Kenya.svg|Kenya
Fil:Flag of Malawi.svg|Malawi
Fil:Flag of Mali.svg|Mali
Fil:Flag of Mozambique.svg|Mosambik
Fil:Flag of the Republic of the Congo.svg|Republikken Kongo
Fil:Flag of Saint Kitts and Nevis.svg|Saint Kitts og Nevis
Fil:Flag of Sao Tome and Principe.svg|São Tomé og Príncipe
Fil:Flag of Senegal.svg|Senegal
Fil:Flag of South Africa.svg|Sør-Afrika
Fil:Flag of South Sudan.svg|Sør-Sudan
Fil:Flag of Suriname.svg|Surinam
Fil:Flag of Togo.svg|Togo
Fil:Flag of Zambia.svg|Zambia
Fil:Flag of Zimbabwe.svg|Zimbabwe


## Tidligere flagg med de panafrikanske fargene

Fil:Flag of Cape Verde (1975-1992).svg|Kapp Verde fram til 1992
Fil:Flag_of_Rwanda_(1962-2001).svg|Rwanda fram til 2001
Fil:Flag of Zaire.svg|Zaire


## Tidligere nasjoner

Fil:Flag of Biafra.svg|Biafra
Fil:Flag of South Kasai.svg|Sør-Kasai
Fil:Flag of Zimbabwe Rhodesia.svg|Zimbabwe-Rhodesia


## Flagg med de panafrikanske fargene av urelaterte grunner

Fil:Flag of Lithuania.svg|Litauen
Fil:Flag of Bolivia.svg|Bolivia
Fil:Flag of Myanmar.svg|Myanmar


## Se også
*Panafrikanisme
*Panarabiske farger

## Referanser
 

## Eksterne lenker
* Flag Story